text: En legende i dansk bilindustri er gået bort
  30 august 2010 kl. 06.37
  Han havde benzin i blodet og tyske biler i sine haller. Bilimportøren Nic Christiansen døde i går 93 år gammel.
  Det skriver Jydske Vestkysten.
  Han døde søndag eftermiddag på Odense Universitetshospital af hjertestop. 
  Den 93-årige Nic Christansens lange karriere startede allerede tilbage i 1967, hvor han startede med at importere BMW'er til Danmark. 
  Senere hen udvidede importvirksomheden sig også til at dække mærker som Hyundai, Land Rover og Lada. 
  I de senere år overtog hans døtre langsomt driften af de mange virksomhedsforretninger, der blandt andet også indeholder en stor aktiepost i Comwell-hotellerne.
  